《感怀》
明代·顾湄

石城笳鼓不堪听，烈士天涯散晓星。伏阙陈东还痛哭，登楼王粲独飘零。

奔涛夜立鱼龙怒，战血春回草木腥。莫说长江限南北，建康原是小朝廷。

作者简介：明末清初江南太仓人，字伊人。本惠安令程新子，新与顾梦麟善，梦麟无子，以湄予嗣。诸生。陈瑚弟子。工诗古文。与黄与坚等称娄东十子。顺治末，为奏销案所累，乃不求进取。曾应徐乾学聘，助之校刊《通志堂经解》。有《水乡集》。